బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఇంటర్వ్యూ: నీలాంబరితో ఎన్టీఆర్, త్రివిక్రమ్ పంచ్ పటాకా
కమెడియన్ సునీల్‌తో ఎన్టీఆర్, త్రివిక్రమ్ సరదా ముచ్చట్లు.. ఎన్టీఆర్‌ను త్రివిక్రమ్ బాగా కష్టపెట్టాడా? సిక్స్ ప్యాక్ చేయమన్నది ఎవరు? అరవింద సమేత టైటిల్ ఎలా వచ్చింది? ఇలాంటి ఆసక్తికర అంశాలు మీకోసం.
Samayam Telugu | Updated:
Oct 10, 2018, 05:31PM IST
ఇంటర్వ్యూ: నీలాంబరితో ఎన్టీఆర్, త్రివిక్రమ్ పంచ్ పటాకా
ఎన్టీఆర్, త్రివిక్రమ్ కాంబినేషన్‌లో తెరకెక్కిన ‘అరవింద సమేత వీర రాఘవ’ మూవీ భారీ అంచనాల నడుమ రేపు ( అక్టోబర్ 11) ప్రేక్షకుల ముందుకు రానుంది. ఈ చిత్రంలో ఎన్టీఆర్‌తో పూజా హోగ్డే జోడీ కడుతుండగా.. ఇషా రెబ్బా కీలకపాత్రలో నటిస్తోంది. జగపతి బాబు ప్రతినాయకుడిగా నటిస్తుండగా.. నాగబాబు ఎన్టీఆర్ తండ్రి పాత్రలో నటిస్తున్నారు. తమన్ మ్యూజిక్ అందించారు. హారికా అండ్ హాసిని క్రియేషన్స్ పతాకంపై రాధాకృష్ణ (చినబాబు) ఈ చిత్రాన్ని నిర్మించారు. ఇక ఈ చిత్రంలో త్రివిక్రమ్ స్నేహితుడు, కమెడియన్ కమ్ హీరో సునీల్ నీలాంబరి అనే కీలక పాత్రలో నటించారు. గురువారం నాడు ప్రేక్షకుల ముందుకు వస్తున్న ఈ మూవీ ముచ్చట్లను సునీల్ యాంకర్ అవతారంలో ఎన్టీఆర్, త్రివిక్రమ్‌లను అడిగి తెలుసుకుంటున్నారు. ఆ సరదా ముచ్చట్లేంటో చూద్దామా...
సునీల్: ఎన్టీఆర్‌తో సినిమా తీయడానికి ఇన్నేళ్లు ఎందుకు పట్టింది?
త్రివిక్రమ్: ఇన్నాళ్లు అడగని నువ్ ఇప్పుడు ఎందుకు అడుగుతున్నావ్ (నవ్వుతూ). ఆయనకు సరిపడే కథ నేను నేను తయారుచేయాలి కదా సార్. ఇప్పటికి కుదిరింది.
ఎన్టీఆర్: పుష్కర కాలం పట్టిందా? సునీల్ ప్రశ్నకు ఆన్సర్ చెప్పండి సార్!
త్రివిక్రమ్: నాలో కూడా మెచ్యురిటీ రావాలి కదా సార్.
సునీల్: ఇప్పుడు పూర్తి మెచ్యురిటీ వచ్చిందని అనుకోవచ్చా?
త్రివిక్రమ్: మీరు దీనికి కూడా కమిట్ అవ్వక్కర్లేదు (నవ్వుతూ)..
సునీల్: ఈ సినిమా టైటిల్ ఎలా ఐడియా వచ్చింది?
త్రివిక్రమ్: ఈ వాస్తవానికి ఈ సినిమా టైటిల్‌ను మీమిద్దరం కూర్చుని ముందుగానే పెట్టాలనుకున్నాం. మొదట్లో అరవింద అనే టైటిల్ అనుకున్నాం. కథకు మరింత యాప్ట్‌గా ఉందని అనిపించింది. అయితే ‘అరవింద’ బావుందని అనిపించింది కాని నాకు ఇంకా ఏదో కావాలనిపించింది. కథకు అనుగుణంగా సగమే టైటిల్ ఉందని అనిపించింది. తరువాత డిస్కస్ చేసి ‘అరవింద సమేత వీర రాఘవ’ అనే టైటిల్ వచ్చింది. ఒక ఉగ్రరూపాన్ని కూల్ చేయాలంటే అరవింద పక్కన ఉండాలనే కాన్సెప్ట్‌తో ఈ టైటిల్ పెట్టాం.
సునీల్: నాకూ ఈ టైటిల్ పెద్దగా అర్ధం కాలేదు. నాలాంటి వాళ్లకు క్లారిటీ వస్తుందనే ఈ ప్రశ్న అడిగా. ఫ్యాక్షన్ సినిమాలు ఈ మధ్య కాలంలో రాలేదు. త్రివిక్రమ్ డైరెక్షన్‌లో ఎన్టీఆర్ ఫ్యాక్షన్ మూవీ రావాలని అనుకున్నాం. ఈ సినిమా సెట్ పైకి ఎలా వెళ్లింది?
త్రివిక్రమ్, ఎన్టీఆర్: మొదట కథ అనుకున్నప్పుడే రెండు మూడు సిటింగ్స్‌లోనే కథను ఫైనల్ చేశాం.
సునీల్: ఎన్టీఆర్‌లో మీకు బాగా నచ్చిన మంచి లక్షణాలు మూడు చెప్పండి త్రివిక్రమ్.
త్రివిక్రమ్: మూడు చాలా తక్కువ. ఆయనలో మంచి లక్షణాలు చాలా ఉన్నాయి. ఫస్ట్ క్రమశిక్షణ.. సమయానికి అంత విలువ ఇచ్చే వ్యక్తిని ఈ మధ్య కాలంలో ఎక్కడా చూడలేదు. రెండు పనిని వాయిదా వేయడు. ఏదైనా అనుకుంటే వెంటనే చేసేద్దాం అంటాడు. కబుర్లుతో సమాయాన్ని వేస్ట్ చేయడు. పనిని బరువుగా ఫీల్ కాడు. అదేసమయంలో ఫన్ కూడా ఇస్తాడు. ఎన్టీఆర్ ఏదైనా చాలా ఈజీగా చేశాస్తాడని చాలా మంది అంటారు. అది అతనికి ఎలా సాధ్యం అయ్యిందంటే.. పనిని బరువుగా ఫీల్ కాడు.
సునీల్: ఇంతమంది హీరోలతో పనిచేసిన త్రివిక్రమ్ ఎన్టీఆర్‌నే ఎక్కువ కష్టపెట్టాడట. సిక్స్ ప్యాక్ మీరే చేయమన్నారా?
ఎన్టీఆర్: పాపం త్రివిక్రమ్ నన్ను సిక్స్ ప్యాక్ అడగలేదు. నేను స్వతహాగా చేశా. ఆయన ఫిట్‌గా ఉంటే బావుంటుందని అన్నారు. అప్పుడు నాకు అనిపించింది అందుకే సిక్స్ ప్యాక్ చేశా. మీరు ఫిట్ అన్నారు కాబట్టి నాకు ఇంకా ఎక్కువ చేయాలని ఉంది. దీన్ని మీరు వాడండి లేదా వదిలేయండి కాని నాకు ఇలా చేయాలనిపిస్తుందని చెప్పా.
ఈ ముగ్గురి సరదా ముచ్చట్లు మరిన్ని ఈ వీడియోలో చూడొచ్చు.
‘అరవింద సమేత’ టీం ఇంటర్వ్యూ
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.